eBook Patologia vietii sociale - Honore de Balzac
Soarta unui neam depinde si de hrana, si de oranduirea politica de care are parte. Cerealele au dat popoarele de artisti. Rachiul a dus la pierzanie semintiile indiene. Pentru mine, Rusia este o autocratie care se sprijina pe alcool. Tutunul le-a venit de hac turcilor, olandezilor si-i pandeste si pe nemti. Niciunul dintre oamenii nostri de stat, indeobste mai grijulii cu ei insisi decat cu chestiunile publice - asta daca nu socotim vanitatile, amantele si averile lor ca pe niste chestiuni publice -, nu stie incotro se indreapta Franta prin abuzul de tutun, prin folosirea zaharului, a cartofilor care iau locul graului, a rachiului s.a.m.d. Omul se imbraca, are o locuinta, vorbeste, umbla, mananca, merge calare sau cu trasura, fumeaza, se imbata si se dezbata, actioneaza dupa reguli date si invariabile, in ciuda diferentelor destul de neinsemnate ale modei, care mareste sau simplifica lucrurile, insa rareori le desfiinteaza. De aceea, codificarea legilor acestei existente exterioare, aflarea expresiei ei filosofice, constatarea neoranduielilor dintr-insa era o lucrare de cea mai mare insemnatate. Starea societatii ne transforma nevoile, trebuintele, preferintele in rani, in boli, prin excesele la care ne dedam, manati de dezvoltarea pe care le-o imprima gandirea. De aici si titlul, preluat din stiinta medicala : unde nu exista boala fizica, exista boala morala. Patologia vietii sociale este o Antropologie completa, de care lumea stiintifica, eleganta, literara si familiala duce lipsa.